ai4bharat/Pralekha huggingface dataset:
वस्त्रोद्योग मंत्रालय
ग्वाटेमालामध्ये आयोजित मेड इन इंडिया व्यापार मेळा प्रदर्शनात- भारतीय हस्तकला वस्तूंना उल्लेखनीय प्रतिसाद
भारताच्या सर्व भागातील दहा राष्ट्रीय विशेष कौशल्यप्राप्त कारागीर आणि निर्यातदार करत आहेत हस्तकला उत्पादनांच्या विविध प्रकारांचे प्रदर्शन
ग्वाटेमालाच्या उपाध्यक्षांनी केले भारतीय कक्षाचे उद्घाटन
हस्तकला उत्पादन निर्यात प्रोत्साहन परिषदेने ग्वाटेमालामधील भारतीय मिशनच्या सहकार्याने ग्वाटेमालामधील ग्वाटेमाला सिटीमध्ये भारतीय कला आणि कलाकुसरीच्या वस्तू आणि इतर उत्पादनांवर आधारित भारतीय हस्तकला उत्पादक आणि निर्यातदारांच्या मेड इन इंडिया व्यापारी मेळा प्रदर्शनाचे 22 ते 24 सप्टेंबर 2022 दरम्यान आयोजन केले आहे. या प्रदर्शनात भारताच्या सर्व भागातून आलेले 10 विशेष प्रावीण्यप्राप्त राष्ट्रीय कारागीर घरगुती सजावटीच्या वस्तू, होम फर्निशिंग, गालिचे, फर्निचर, दिवे, फॅशन ज्वेलरी आणि सामग्री, सुगंधी उत्पादने यांसारख्या हस्तकला उत्पादनांचे प्रदर्शन करत आहेत.
ईपीसीएचचे कार्यकारी संचालक राकेश कुमार, ग्वाटेमालाचे उपाध्यक्ष आणि हंगामी अध्यक्ष गुलिर्मो कॅस्टिलो आणि ग्वाटेमालामधील भारताचे राजदूत डॉ मनोज कुमार मोहपात्रा यांनी ग्वाटेमालामध्ये मेड इन इंडिया व्यापार मेळ्याचे उद्घाटन केले. या प्रदर्शनाच्या आयोजनासाठी त्यांनी ईपीसीएचला संपूर्ण सहकार्य देऊ केले आहे आणि हस्तकला उद्योगाला बळकटी देण्यासाठी सतत प्रयत्न करणाऱ्या निर्यातदार समुदायाच्या अदम्य भावनेचे दर्शन घडवले आहे.
भारतीय कला आणि कलाकुसरीच्या वस्तूंचा हा मेड इन इंडिया- व्यापार मेळा येथे भेट देणाऱ्या अभ्यागतांना आणि खरेदीदारांना एक व्यवहार्य व्यापार पर्याय उपलब्ध करून देईल, असे ईपीसीएच चे अध्यक्ष राज कुमार मल्होत्रा यांनी सांगितले. मेड इन इंडिया- व्यापार प्रदर्शन मेळा लॅटिन अमेरिका प्रदेशात भारतीय उत्पादनांच्या व्यापाराला आणि लोकांशी लोकांच्या संपर्काला चालना देईल, अशी अपेक्षा करण्यात येत आहे.
जगाला प्रशंसनीय असलेल्या भारताच्या विविधतेचे दर्शन घडवण्याची संधी मेड इन इंडिया- व्यापार मेळा देत आहे, असे भारताचे ग्वाटेमालामधील राजदूत डॉ. मनोज कुमार मोहपात्रा यांनी सांगितले. भारताकडे विपुल प्रमाणात असलेले कौशल्य, स्पर्धात्मकता आणि जगाला अपेक्षित असणारी, दर्जाबाबत कोणतीही तडजोड न करण्याची वृत्ती यांचे दर्शन घडवण्याची देखील ही संधी असेल.
ईपीसीएच ही हस्तकलेच्या वस्तूंची भारतातून जगात विविध ठिकाणी निर्यात करण्यासाठी प्रोत्साहन देणारी नोडल संस्था आहे आणि उच्च दर्जाच्या हस्तनिर्मित वस्तू आणि सेवा यांचा विश्वासार्ह पुरवठादार अशी भारताची प्रतिमा निर्माण करत आहे. 2021-22 मध्ये हस्तकला उत्पादनांची निर्यात 33,253 कोटी रुपये झाली जी गेल्या वर्षीच्या तुलनेत रुपयांच्या प्रमाणात 29.49 टक्के आणि डॉलरच्या प्रमाणात 28.90 टक्क्यांनी जास्त आहे. मात्र, 2021-22 मध्ये हस्तकला उत्पादनांची लॅटिन अमेरिकेला 682 कोटी रुपयांची निर्यात झाली.
Mr.Guillermo Castillo, Vice President of Guatemala & acting President and H.E. Ambassador of India to Guatemala Dr. Manoj Kumar Mohapatra along with other dignitaries inaugurating Made in India - Trade Show Exhibition on Indian arts & crafts at Cayala, Guatemala City, Guatemala
Mr.Guillermo Castillo, Vice President of Guatemala & acting President and H.E. Ambassador of India to Guatemala Dr. Manoj Kumar Mohapatra along with participating national awardees and master craft persons during Made in India - Trade Show Exhibition on Indian arts & crafts at Cayala, Guatemala City, Guatemala.
सांस्कृतिक मंत्रालय
राष्ट्रीय स्मारके प्राधिकरण, महाराष्ट्रातील माहुली समूहातील मंदिरांच्या सर्वांगीण विकासाचा अहवाल सांस्कृतिक मंत्रालयाला सादर करणार
साताऱ्याजवळच्या माहुली मंदिरांच्या सर्वसमावेशक विकासाचा अहवाल नॅशनल मॉन्युमेंट्स अथॉरिटी म्हणजेच राष्ट्रीय स्मारके प्राधिकरण  सांस्कृतिक मंत्रालयाला सादर करणार आहे. मंदिरांचा हा प्रसिद्ध समूह - दक्षिण काशी या नावाने ओळखला जातो. हेमाडपंथी शैलीतील 11व्या आणि 12 व्या सामान्य युगातील पाच मंदिरांचा यात समावेश आहे.
माहुली  येथील थोर मराठा राणी ताराबाई भोसले आणि राणी येसुबाई भोसले यांच्या समाधीची सद्यस्थिती पाहण्यासाठी राष्ट्रीय स्मारक प्राधिकरणाचे अध्यक्ष तरुण विजय यांनी तिथे भेट दिली. त्यांच्यासोबत भारतीय पुरातत्व सर्वेक्षण विभागाचे वरिष्ठ अधिकारी आणि इतिहासकारही होते.
भारताच्या स्वातंत्र्यासाठी महाराणी ताराबाईंचे योगदान आणि मुघलांना नमवण्यासाठी त्यांनी दाखवलेली धडाडी हा देशाचा अभिमानास्पद वारसा आहे. येणाऱ्या पिढ्यांना प्रेरणा देण्यासाठी त्यांच्या स्मृती जपल्या पाहिजेत, असे ते म्हणाले.
राज्य सरकार आणि केंद्र सरकारच्या संयुक्त प्रयत्नाने शक्य होऊ शकते. या विषयाकडे, महाराष्ट्राचे मुख्यमंत्री आणि उपमुख्यमंत्री यांचे लक्ष वेधण्याचा प्रयत्न करणार असल्याचे तरुण विजय यांनी सांगितले.
तरुण विजय यांच्यासोबत भारतीय पुरातत्व सर्वेक्षण विभागाचे अधिकारी गजानन मंडावरे आणि प्रसिद्ध मराठा इतिहासकार मोहन शेटे होते.
त्यांनी रामटेक मंदिर समूह, अंबाला गेट, सिंदूरी बावळी, मनसर बौद्ध स्तूप यांनाही भेट दिली. केंद्रीय सांस्कृतिक मंत्री किशन रेड्डी यांना ही अधिकारी ह्या स्मृतिस्थळांच्या सर्वांगीण विकासाचा अहवाल सादर करणार असून कृष्णा नदीच्या काठावरील रामटेक आणि माहुली मंदिरांचा समूह केंद्रीय संरक्षित स्मारकांच्या यादीत समाविष्ट करून महाराणी ताराबाई आणि येसुबाई यांच्या समाधींचा योग्य पद्धतीने विकास करण्यास मदत करणार असल्याचे त्यांनी सांगितले.
पंतप्रधान कार्यालय
पंतप्रधान, 11 ऑगस्ट रोजी भारतीय उद्योग महासंघाच्या  वार्षिक बैठकीला करणार संबोधित
पंतप्रधान नरेंद्र मोदी 11 ऑगस्ट, 2021 रोजी संध्याकाळी 4:30 वाजता व्हिडिओ कॉन्फरसिंगच्या माध्यमातून भारतीय उद्योग महासंघाच्या  वार्षिक बैठक 2021ला संबोधित करणार आहेत. ‘इंडिया@75:गवर्नमेंट अँड बिजनेस वर्किंग टूगेदर फॉर आत्मनिर्भर भारत’ हा बैठकीचा विषय आहे.
सीआयआय वार्षिक बैठक 2021 बाबत माहीती :
सीआयआयची वार्षिक बैठक 2021 दोन दिवसांसाठी 11-12 ऑगस्टला आयोजित केली जाणार आहे. या बैठकीला विशेष आंतराराष्ट्रीय अतिथी वक्त्याच्या रुपात सिंगापूरचे उप पंतप्रधान आणि आर्थिक धोरणां संबंधित समन्वय मंत्री श्री हेंग स्वी कीत संबोधित करतील. या बैठकीत अनेक सन्माननीय मंत्री, वरिष्ठ अधिकारी, शिक्षणतज्ञ आणि भारतीय उद्योग जगतातील प्रमुख प्रतिनिधीही सहभागी होणार आहेत.
पंतप्रधान कार्यालय
डॉ. सिंधुताई सपकाळ यांच्या निधनाबद्दल पंतप्रधानांनी शोक व्यक्त केला
नवी दिल्ली, 4 जानेवारी 2022
प्रसिध्द समाज सेविका डॉ. सिंधुताई सपकाळ यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे. लहान मुले आणि दुर्लक्षित समुदायासाठी सिंधुताईंनी केलेल्या सामाजिक कार्याचे स्मरण पंतप्रधानांनी केले. डॉ.सिंधुताई सपकाळ यांना 2021 मध्ये पद्मश्री पुरस्काराने गौरविण्यात आले होते.
ट्विट संदेशात पंतप्रधान म्हणाले;
“डॉ. सिंधुताई सपकाळ यांनी समाजासाठी केलेल्या कल्याणकारी कार्यासाठी त्या सदैव स्मरणात राहतील. त्यांच्या प्रयत्नांमुळे अनेक लहान मुलांना अधिक उत्तम दर्जाचे जीवन जगण्याची संधी मिळाली. दुर्लक्षित समुदायांसाठी देखील त्यांनी बरेच कार्य केले. त्यांच्या निधनाने मला तीव्र दुःख झाले आहे. त्यांचे कुटुंबीय आणि प्रशंसक यांच्याप्रती संवेदना व्यक्त करतो. ओम शांती.”
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
#Unite2FightCorona
#IndiaFightsCorona
नवी दिल्ली/मुंबई 20 एप्रिल 2021
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळ बैठकीत, वित्त विधेयक 2021  मध्ये सरकारच्या सुधारणांना पूर्वलक्षी प्रभावाने मंजुरी देण्यात आली.
प्रस्ताव सुस्पष्ट आणि सुसुत्र करण्यासाठी तसेच वित्त विधेयकात प्रस्तावित सुधारणांबाबत संबंधितांच्या चिंतांची दखल घेण्यासाठी या सुधारण आवश्यक होत्या.
केंद्रीय आरोग्य मंत्रालयाची कोविड-19 घडामोडींवरील माहिती
जगातल्या सर्वात मोठ्या लसीकरण अभियाना अंतर्गत भारतात आतापर्यंत 12.71 कोटी पेक्षा जास्त कोविड प्रतिबंधक लसीच्या मात्रा देण्यात आल्या आहेत.
गेल्या 24 तासात 32 लाखापेक्षा जास्त लसीच्या मात्रा देण्यात आल्या.
लसीकरण अभियानाच्या 94 व्या दिवशी  ला 32,76,555 लसीकरण मात्रा देण्यात आल्या. यामध्ये 22,87,419 लाभार्थींना 45,856 सत्रात पहिली मात्रा आणि 9,89,136 लाभार्थींना लसीची दुसरी मात्रा देण्यात आली.
भारतात दैनंदिन नव्या रुग्णांच्या संख्येत वाढ सुरूच आहे. गेल्या 24 तासात 2,59,170 नव्या रुग्णांची नोंद झाली.
नव्या रुग्णांपैकी 77.67% रुग्ण, महाराष्ट्र, उत्तर प्रदेश, दिल्ली, कर्नाटक, केरळ, छत्तीसगड, मध्य प्रदेश, तामिळनाडू, गुजरात आणि राजस्थान या दहा राज्यांमध्ये आहेत.
महाराष्ट्रात सर्वात जास्त म्हणजे 58,924 नव्या दैनंदिन रुग्णांची नोंद झाली.त्यानंतर उत्तर प्रदेश 28,211 आणि दिल्लीत 23,686 नव्या रुग्णांची नोंद आली.
महाराष्ट्र अपडेट्स
राज्यातील कोविड-19 रुग्णांची वाढती संख्या लक्षात घेता, राज्य सरकारने रामनवमी, महावीर जयंती आणि हनुमान जयंती साधेपणाने साजरी करण्याविषयी मंगळवारी नियमावली जारी केली. गृह मंत्रालयाने भाविकांना उत्सव साधेपणाने आणि घरीच साजरा करावा, असे आवाहन केले आहे. दरम्यान, राज्य सरकारने दुकाने सकाळी 7 ते 11 या वेळेतच सुरु ठेवण्याविषयी सांगितले आहे.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
वाणिज्य आणि उदयोग मंत्रालय
स्टार्ट अप इंडिया सीड फंड योजनेचा केंद्रीय मंत्री पियुष गोयल यांनी केला प्रारंभ
3600 स्टार्ट अप्सना या योजनेचा लाभ होण्याची अपेक्षा
नवी दिल्ली, 19 एप्रिल 2021
नागरिकांना लसीच्या 10 कोटी मात्रा देत केंद्रीय रेल्वे, वाणिज्य आणि उद्योग मंत्री पियुष गोयल यांनी आज स्टार्ट अप इंडिया सीड फंड योजनेचा प्रारंभ केला. संकल्पना,प्रोटोटाईप विकास, उत्पादन चाचण्या, बाजारपेठ प्रवेश आणि व्यापारीकरण यासाठी स्टार्ट अप्सना वित्तीय सहाय्य पुरवण्याचा या निधीचा उद्देश आहे. स्टार्ट अप इंडिया उपक्रमाला पाच वर्ष झाल्यानिमित्त आयोजित प्रारंभ:स्टार्ट अप इंडिया आंतरराष्ट्रीय परिषदेत पंतप्रधान नरेंद्र मोदी यांनी 16 जानेवारी 2021 ला या योजनेची घोषणा केली होती. पात्र स्टार्ट अप्सना सीड फंडिंगसाठी 945 कोटी रुपयांचा भांडवली निधी येत्या चार वर्षात विभागला जाईल. सुमारे 300 इनक्युबेटरद्वारे 3600 स्टार्ट अपना या योजनेद्वारे सहाय्य मिळेल अशी अपेक्षा आहे.
जाहीर केल्यापासून तीन महिन्यातच ही योजना सुरु करण्यात आल्याचे गोयल यांनी यावेळी सांगितले. काळ कठीण आहे मात्र आपला निर्धार ठाम आहे, स्टार्ट अप्सना सबल करणे सध्या अधिक महत्वाचे आहे.
एसआयएसएफएस,सीड फंडिंग सुरक्षित करेल, नवोन्मेषाला चालना देईल, परिवर्तनकारी कल्पनांना सहाय्य, सुलभ अंमलबजावणी करेल आणि स्टार्ट अप क्रांती घडवेल. ही योजना विशेषकरून भारतातल्या श्रेणी 2 आणि श्रेणी 3 मधल्या शहरामध्ये बळकट स्टार्ट अप परिसंस्था निर्माण करेल असे त्यांनी सांगितले. विशेषकरून ग्रामीण भागातल्या नवोन्मेषींनी पुढे येऊन या योजनेचा लाभ घ्यावा असे आपल्या वाटते.कल्पना आणि त्यांची अंमलबजावणी यामधला पूल म्हणून ही योजना काम करेल असे गोयल म्हणले. या योजनेच्या अंमलबजावणीसाठी आणि देखरेखीसाठी डीपीआयआयटीने तज्ञ सल्लागार समिती निर्माण केली आहे. या समितीने निवड केलेल्या पात्र इन्क्युबेटरना 5 कोटी रुपयांपर्यंत अनुदान पुरवण्यात येणार आहे. या योजनेची तपशीलवार मार्गदर्शक तत्वे स्टार्ट अप इंडिया पोर्टल वर उपलब्ध आहेत

S.Patil/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 188.65 कोटी मात्रांचा टप्पा केला पार
12- 14 वयोगटातल्या मुलांना 2कोटी 82 लाखांपेक्षा अधिक मात्रा देण्यात आल्या
भारतामध्ये सध्या कोविड सक्रिय रूग्णसंखया 17,801 आहे.
गेल्या 24 तासात 3,377 नव्या कोरोना रुग्णांची नोंद
कोरोनामुक्तीचा दर सध्या 98.74 %
साप्ताहिक पॉझिटिव्हिटी दर सध्या 0.63 %
नवी दिल्ली – दि.29 एप्रिल, 2022
आज सकाळी 7 वाजेपर्यंतच्या तात्पुरत्या अहवालांनुसार, भारताच्या कोविड प्रतिबंधक लसीकरण मोहिमेमध्ये देण्यात आलेल्या लसीच्या मात्रांच्या संख्येने 188 कोटी 65 लाख  मात्रांचा टप्पा पार केला आहे. देशभरामध्ये 2,32,59,791 सत्रांच्या माध्यमातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2 कोटी 82लाखांपेक्षा अधिक  किशोरवयीन बालकांना लसीची पहिली मात्रा देण्यात आली आहे.त्याचप्रमाणे कालपासून म्हणजेच 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे आहे .
|
|
Cumulative Vaccine Dose Coverage
|
|
HCWs
|
|
1st Dose
|
|
10405037
|
|
2nd Dose
|
|
10015488
|
|
Precaution Dose
|
|
4776656
|
|
FLWs
|
|
1st Dose
|
|
18415554
|
|
2nd Dose
|
|
17537837
|
|
Precaution Dose
|
|
7543790
|
|
Age Group 12-14 years
|
|
1st Dose
|
|
28292856
|
|
2nd Dose
|
|
5762258
|
|
Age Group 15-18 years
|
|
1st Dose
|
|
58369646
|
|
2nd Dose
|
|
42075577
|
|
Age Group 18-44 years
|
|
1st Dose
|
|
555673416
|
|
2nd Dose
|
|
477624547
|
|
Precaution Dose
|
|
135295
|
|
Age Group 45-59 years
|
|
1st Dose
|
|
202912093
|
|
2nd Dose
|
|
187837144
|
|
Precaution Dose
|
|
482399
|
|
Over 60 years
|
|
1st Dose
|
|
126859484
|
|
2nd Dose
|
|
117023262
|
|
Precaution Dose
|
|
14804555
|
|
Precaution Dose
|
|
2,77,42,695
|
|
Total
|
|
1,88,65,46,894
भारतात उपचाराधीन रुग्णांची संख्या 17,801 इतकी आहे. हे प्रमाण भारतात आतापर्यंत आढळलेल्या एकूण कोरोना रुग्णांच्या 0.04% इतके आहे.
गेल्या 24 तासांत भारतातील कोरोनामुक्तीचा दर 98.74 % इतका आहे. 2,496 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,25,30,622 झाली आहे.
गेल्या 24 तासात 3,377 नव्या कोरोना रुग्णांची नोंद झाली.
गेल्या 24 तासांमध्ये कोविड संसर्ग तपासण्यासाठी एकूण 4,73,635 चाचण्या करण्यात आल्या. आत्तापर्यंत भारतामध्ये एकूण 83.69 कोटींपेक्षा जास्त  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 0.63% आहे आणि दैनंदिन पॉझिटीव्हिटी दर देखील 0.71% इतका नोंदला गेला आहे.
संरक्षण मंत्रालय
भारत फ्रान्स नौदल सराव वरुण -2022 चे 20 वे वर्ष
नवी दिल्ली, 31 मार्च 2022
यावर्षी 30 मार्च ते 03 एपिल 2022 या कालावधीत अरबी समुद्रात भारतीय आणि फ्रेंच नौदलाचा 20 वा द्वैवार्षिक संयुक्त युद्ध सराव ‘वरुण-2022’ चे आयोजन करण्यात आले आहे.
भारत आणि फ्रान्स यांच्या नौदलांच्या द्वैवार्षिक संयुक्त युध्द सरावाच्या उपक्रमाची सुरुवात 1993 मध्ये करण्यात आली. वर्ष 2001 मध्ये या सरावाला वरुण असे नाव देण्यात आले आणि आता हा संयुक्त सराव भारत आणि फ्रान्स या देशांमधील धोरणात्मक द्विपक्षीय संबंधांचा अविभाज्य भाग झाला आहे.
दोन्ही देशांची जहाजे, पाणबुड्या, सागरी गस्त घालणारी विमाने, लढाऊ विमाने आणि हेलिकॉप्टर्स यांच्यासह अनेक विभाग या सरावामध्ये सहभागी होतील. हे विभाग सागरी क्षेत्रात त्यांच्या परिचालनविषयक कौशल्यांना अधिक धारदार करून त्यात वाढ करण्याचा प्रयत्न करतील तसेच एकात्मिक शक्ती म्हणून कार्य करताना सागरी संरक्षण मोहिमांमध्ये परस्पर-कार्यक्षमता वाढविणे आणि या प्रदेशात शांतता, सुरक्षितता आणि स्थैर्य स्थापन करण्याप्रती त्यांची असलेली वचनबद्धता दर्शवतील.
वरुण सराव मालिकेने दोन्ही देशांच्या नौदलांना परस्परांच्या सर्वोत्कृष्ट पद्धती शिकण्याची संधी उपलब्ध करून दिली आहे. हा सराव दोन्ही देशांच्या नौदलांदरम्यान परिचालनविषयक पातळीवर चर्चा होण्यासाठीचा मुख्य प्रेरणास्रोत ठरला आहे तसेच या सरावाने जागतिक सागरी क्षेत्रामध्ये संरक्षण, सुरक्षितता आणि खुल्या वातावरणाप्रति दोन्ही देशांची सामायिक प्रतिबद्धता अधोरखित केली आहे.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 651
पंतप्रधान कार्यालय
पंतप्रधान नरेंद्र मोदी आणि रोमानियाचे पंतप्रधान निकोलाय- इयोनेल चिऊका यांच्यात दूरध्वनीवरुन चर्चा
नवी दिल्ली, 28 फेब्रुवारी 2022
पंतप्रधान नरेंद्र मोदी यांनी आज रोमानियाचे पंतप्रधान निकोलाय- इयोनेल चिऊका यांच्याशी दूरध्वनीवरुन चर्चा केली.
युक्रेनमध्ये अडकलेल्या भारतीयांना मायदेशी परत आणण्याच्या मोहिमेत रोमानिया भारताला करत असलेल्या मदतीबद्दल पंतप्रधानांनी निकोलाय- इयोनेल चिऊका यांचे आभार मानले. विशेषतः अशा कठीण परिस्थितीत, भारतीय नागरिकांना रोमानियाचा व्हिसा नसतांनाही प्रवेश देणे तसेच, या नागरिकांना परत आणण्यासाठी विशेष विमानांचे उड्डाण त्यांच्या भूमीवरून करण्यास परवानगी दिल्याबद्दल, त्यांनी चिऊका यांचे आभार मानले.
भारताचे, नागरी हवाई वाहतूक मंत्री ज्योतिरादित्य सिंधीया, पंतप्रधानांचे विशेष दूत म्हणून तिथे येत असून, ते पुढचे काही दिवस तिथल्या स्थानिक अधिकाऱ्यांशी संपर्क साधून, भारतीय नागरिकांना मायदेशी परत आणण्याच्या मोहिमेवर देखरेख ठेवतील, अशी माहितीही मोदी यांनी चिऊका यांना दिली.
युक्रेनमध्ये सुरू असलेल्या हिंसा आणि मानवतेवर आलेल्या संकटावर दुःख व्यक्त केले आणि भारत सतत करत असलेल्या, युद्धबंदी करून चर्चेने प्रश्न सोडविण्याच्या आवाहनाचा पुनरुच्चार केला. पंतप्रधान मोदींनी देशांचे सार्वभौमत्व आणि राष्ट्रांची प्रादेशिक एकात्मता याचा सन्मान करणे महत्वाचे आहे यावर भर दिला.R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
G20 राष्ट्रप्रमुखांनी राजघाट इथे महात्मा गांधी यांना अर्पण केली आदरांजली
गांधीजींचे कालातीत आदर्श आमच्या सामुदायिक दृष्टीकोनातून सुसंवादी, समावेशक आणि समृद्ध जागतिक भवितव्यासाठी मार्गदर्शन करतात: पंतप्रधान
पंतप्रधान नरेंद्र मोदी आणि G20 सदस्य राष्ट्रांच्या नेत्यांनी आज ऐतिहासिक राजघाटावर महात्मा गांधी यांना आदरांजली वाहिली. गांधीजींचे कालातीत आदर्श सुसंवादी, समावेशक आणि समृद्ध जागतिक भवितव्यासाठी सामुदायिक दृष्टिकोनातून मार्गदर्शन करत असल्याचे त्यांनी अधोरेखित केले.
पंतप्रधानांनी X वरील पोस्टमध्ये म्हटले की:
“शांतता, सेवा, करुणा आणि अहिंसेचे दीपस्तंभ असलेल्या महात्मा गांधी यांना ऐतिहासिक राजघाटावर G20 परिवाराने आदरांजली वाहिली.
राष्ट्रांची वैविध्ये एकत्र येत असताना, गांधीजींचे कालातीत आदर्श आमच्या सामुदायिक दृष्टीकोनातून सुसंवादी, समावेशक आणि समृद्ध जागतिक भवितव्यासाठी मार्गदर्शन करतात.”
पंतप्रधान कार्यालयाने X वर पोस्ट केले की:
“G20 परिवार बापूंना आदरांजली अर्पण करत आहे. जागतिक नेत्यांनी राजघाटाला भेट देत महात्मा गांधी यांच्या समाधीला आदरांजली अर्पण केली.”
अर्थ मंत्रालय
एसपीएमसीआयएलने चलनी नोट मुद्रणालय, नाशिक आणि बँक नोट मुद्रणालय, देवास येथे प्रत्येकी नवीन बँक नोट प्रिंटिंग लाइन्स केल्या स्थापित
नवी दिल्ली, 28 जानेवारी 2022
सिक्युरिटी प्रिंटिंग अँड मिंटिंग कॉर्पोरेशन ऑफ इंडिया लिमिटेडने  त्यांच्या आधुनिकीकरण उपक्रमांतर्गत चलनी नोट मुद्रणालय, नाशिक आणि बँक नोट मुद्रणालय, देवास येथे प्रत्येकी नवीन बँक नोट प्रिंटिंग लाइन्स स्थापित केल्या आहेत.
27 जानेवारी 2022 रोजी नवीन बँक नोट प्रिंटिंग लाइनचे उद्घाटन चलनी नोट मुद्रणालय, नाशिक येथे वित्त मंत्रालयाच्या विशेष सचिव आणि आर्थिक सल्लागार मीरा स्वरूप आणि बँक नोट मुद्रणालय, देवास येथे वित्त मंत्रालयांच्या आर्थिक व्यवहार विभागाचे वरिष्ठ आर्थिक सल्लागार शशांक सक्सेना यांच्या हस्ते, नाशिक मतदार संघाचे खासदार हेमंत तुकाराम गोडसे, एसपीएमसीआयएलच्या अध्यक्ष आणि व्यवस्थापकी संचालक तृप्ती पात्रा घोष, एसपीएमसीआयएलचे  संचालक एस.के. सिन्हा,एसपीएमसीआयएलचे मुख्य दक्षता अधिकारी विनय कुमार सिंह, बँक नोट मुद्रणालय, देवास चे मुख्य महाव्यवस्थापक राजेश बन्सल आणि चलनी नोट मुद्रणालय, नाशिक चे मुख्य महाव्यवस्थापक बोलेवार बाबू यांच्या उपस्थितीत आभासी माध्यमातून झाले.
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
युवा व्यवहार आणि क्रीडा मंत्रालय
2021 च्या क्रीडा पुरस्कारांसाठी युवक व्यवहार आणि क्रीडा मंत्रालयाने मागविली नामांकने
नवी दिल्ली, 20 मे 2021
क्रीडाक्षेत्रातील उत्तुंग कामगिरी हेरून तिचा गौरव करण्यासाठी दरवर्षी क्रीडा पुरस्कार देण्यात येतात. क्रीडा क्षेत्रात एखाद्या खेळाडूने बजावलेल्या चार वर्षांतील नेत्रदीपक कामगिरीचा सन्मान करण्यासाठी 'राजीव गांधी खेलरत्न पुरस्कार' देण्यात येतो. तर चार वर्षांतील सातत्यपूर्ण दिमाखदार कामगिरीसाठी 'अर्जुन पुरस्कार' प्रदान केला जातो. प्रतिष्ठेच्या आंतरराष्ट्रीय क्रीडा स्पर्धांमधील पदकविजेते खेळाडू घडविणाऱ्या प्रशिक्षकांना 'द्रोणाचार्य पुरस्काराने' सन्मानित करण्यात येते तर खेळांच्या विकासासाठी आजीवन योगदान देणाऱ्या व्यक्तीस 'ध्यानचंद पुरस्कार' देऊन तिचा गौरव करण्यात येतो. खेळांना प्रोत्साहन देणे व खेळांचा विकास यासाठी उल्लेखनीय कार्य करणाऱ्या कॉर्पोरेट कंपन्या व व्यक्तींना 'राष्ट्रीय खेल प्रोत्साहन पुरस्कार' दिला जातो. तर आंतर-विद्यापीठीय स्पर्धांमध्ये सर्वांगीण सर्वोत्कृष्ट कामगिरी करणाऱ्या विद्यापीठास 'मौलाना अबुल कलाम आजाद' करंडक प्रदान केला जातो.
युवक व्यवहार आणि क्रीडा मंत्रालय दरवर्षी या क्रीडा पुरस्कारांसाठी नामांकने/ अर्ज पाचारण करते. वर्ष 2021 करिता या पुरस्कारांसाठी नामांकने/ अर्ज मागविणाऱ्या अधिसूचना मंत्रालयाच्या संकेतस्थळावर  येथे अपलोड करण्यात आल्या आहेत. भारतीय ऑलिम्पिक संघटना / भारतीय क्रीडा प्राधिकरण/ नामांकित राष्ट्रीय क्रीडा महासंघ/ क्रीडा प्रोत्साहन मंडळे/ राज्ये/ केंद्रशासित प्रदेशांची सरकारे/प्रशासने यांनाही तशा संबंधित सूचना देण्यात आल्या आहेत.
पात्र खेळाडू/ प्रशिक्षक/ संस्था/ विद्यापीठांकडून सदर पुरस्कारांसाठी नामांकने/ अर्ज मागविण्यात येत असून ते त्यांनी इ-मेलद्वारे surendra.yadav[at]nic[dot]in किंवा girnish.kumar[at]nic[dot]in येथे पाठवावयाचे आहेत. नामांकने/ अर्ज पाठविण्याची मुदत 21जून 2021  संध्याकाळी 5:00 वाजेपर्यंत असेल. मुदत संपल्यानंतर आलेल्या नामांकनांचा विचार केला जाणार नाही.M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
नौवहन मंत्रालय
जगातील पहिल्या मौद्रिक बायोमेट्रिक डेटा आधारित खलाशी ओळखपत्राची भारताकडून सुरुवात
नवी दिल्ली, 28 ऑगस्ट 2019
खलाशांचा मौद्रिक बायोमेट्रिक डेटा घेऊन बायोमेट्रिक खलाशी ओळखपत्र जारी करणारा भारत हा जगातला पहिला देश आहे. नौवहन आणि खते व रसायन राज्यमंत्री  मन्सुख मांडवीय यांच्या हस्ते आज नवी दिल्ली इथे या प्रकल्पाची सुरुवात झाली. पाच भारतीय खलाशांना त्यांच्या हस्ते नवी ओळखपत्र देण्यात आली.
नौवहन क्षेत्राचा वेगाने विकास होत असून, या क्षेत्रात रोजगारनिर्मिती वाढत आहे, असे मांडवीय यांनी यावेळी सांगितले. आंतरराष्ट्रीय नौवहन उद्योगात भारतीय खलाशांची संख्या वाढत आहे. भारतीय तसेच परदेशी नौकांवरील भारतीय खलाशांची संख्या 2017 मध्ये 1,54,349 होती. त्यात 35 टक्के वाढ होऊन यावर्षी ती 2,08,799 वर पोहोचली आहे, अशी माहिती त्यांनी दिली.
नव्या ओळखपत्रामुळे आपल्या खलाशांना प्रवास करणे सुलभ होणार आहे, तसेच नोकरी मिळवणेही सुलभ होणार आहे.
B.Gokhale/S.Kakade/D.Rane
To see the presentation made on the occasion please click the link : PPT Seafarers 28.8.19
(Visitor Counter : 162
पंतप्रधान कार्यालय
राष्ट्रपती द्रौपदी मुर्मू यांचा राष्ट्रपतीपदाचा कार्यकाळ फलदायी ठरो अशा पंतप्रधानांच्या शुभेच्छा
नवी दिल्ली, 25 जुलै 2022
पंतप्रधान नरेंद्र मोदी यांनी राष्ट्रपती द्रौपदी मुर्मू यांना त्यांचा राष्ट्रपतीपदाचा कार्यकाळ फलदायी ठरो अशा शुभेच्छा दिल्या आहेत. द्रौपदी मुर्मू यांनी राष्ट्रपतीपदाचा पदभार सांभाळणे हा भारतीयांसाठी विशेषतः गरीब, वंचित आणि तळागाळातल्या जनतेसाठी एक निर्णायक ऐतिहासिक क्षण आहे, असं ते म्हणाले. द्रौपदी मुर्मू यांनी आपल्या अध्यक्षीय भाषणात देशानं मिळवलेल्या यशाचा आणि कर्तृत्वाचा उल्लेख केला आणि भारत स्वातंत्र्याचा अमृत महोत्सव साजरा करत असताना पुढील वाटचालीचा भविष्यवादी दृष्टिकोन सादर केला, असे पंतप्रधानांनी सांगितले.
पंतप्रधानांनी आपल्या ट्विट मध्ये म्हटले आहे:
"भारताच्या राष्ट्रपती म्हणून द्रौपदी मुर्मू यांचा राष्ट्रपती पदाचा शपथविधी समारंभ संपूर्ण देशांनी मोठ्या अभिमानाने पहिला. द्रौपदी मुर्मू यांनी राष्ट्रपतीपदाचा पदभार सांभाळणे हा भारतीयांसाठी विशेषतः गरीब, वंचित आणि तळागाळातल्या जनतेसाठी एक निर्णायक ऐतिहासिक क्षण आहे, त्यांचा राष्ट्रपतीपदाचा कार्यकाळ फलदायी ठरो अशा शुभेच्छा देतो."
“राष्ट्रपतीपदाची शपथ घेतल्यानंतर आपल्या भाषणात राष्ट्रपती द्रौपदी मुर्मू जी यांनी आशा आणि करुणेचा संदेश दिला. भारत स्वातंत्र्याचा अमृत महोत्सव साजरा करत असताना त्यांनी भारताच्या कर्तृत्वावर भर दिला आणि पुढील वाटचालीचा भविष्यवादी दृष्टिकोन सादर केला."S.Tupe/Bhakti/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
महामारी विरोधात लढा देण्यासाठी आपल्या मित्र राष्ट्रांना शक्य ती सर्व मदत करण्यासाठी भारत तयार
नवी दिल्ली, 10 एप्रिल 2020
कोरोना महामारी विरोधात लढा देण्यासाठी आपल्या मित्र राष्ट्रांना शक्य ती सर्व मदत करण्यासाठी भारत तयार असल्याचे पंतप्रधान नरेंद्र मोदी यांनी म्हटले आहे.
इस्रायलला क्लोरोक्वीन पुरवण्याच्या भारताच्या निर्णयाप्रती कृतज्ञता व्यक्त करणारे ट्विट इस्रायलचे पंतप्रधान बेन्जामिन नेत्यनाहू यांनी केले आहे, उत्तरादाखल पंतप्रधान नरेंद्र मोदी यांनी ट्विट केले आहे.
या महामारीविरोधात आपण सर्वांनी एकत्रित लढा द्यायचा आहे. आपल्या मित्र राष्ट्रांसाठी, शक्य ती सर्व मदत करायला भारत तयार आहे. इस्रायल मधल्या जनतेच्या उत्तम आरोग्य आणि कल्याणासाठी आपण प्रार्थना करत असल्याचे पंतप्रधानांनी म्हटले आहे.
U.Ujgare/N.Chitale/D.Rane
(
माहिती आणि प्रसारण मंत्रालय
केंद्रीय चित्रपट प्रमाणन मंडळाच्या मुख्य कार्यकारी अधिकारी पदाचा रवींद्र भाकर यांनी स्वीकारला कार्यभार
मुंबई, 30 जून 2020
इंडियन रेल्वे स्टोअर्स सर्व्हिसेसच्या , 1999 च्या तुकडीचे अधिकारी रवींद्र भाकर यांनी आज केंद्रीय चित्रपट प्रमाणन मंडळाच्या मुख्य कार्यकारी अधिकारी पदाचा कार्यभार स्वीकारला. यापूर्वी भाकर पश्चिम रेल्वेचे सचिव आणि मुख्य जनसंपर्क अधिकारी म्हणून कार्यरत होते.
चित्रपट प्रमाणन मंडळाचे अध्यक्ष प्रसून जोशी यांनी भाकर यांचे स्वागत केले आहे. तसेच गेल्या काही वर्षापासून मंडळाने आपल्या कामकाजाचे संपूर्ण डिजिटायझेशन आणि आधुनिकीकरणाचे महत्वपूर्ण काम सुरू केले आहे, हे काम भाकर यांच्या कार्यकाळात उत्तमतेने पार पडावे, यासाठी शुभेच्छा दिल्या आहेत.
जयपूर इथल्या ‘एमएनआयटी’संस्थेमधून रवींद्र भाकर यांनी मेकॅनिकल अभियांत्रिकीचे शिक्षण पूर्ण केले आहे. भारतीय अभियांत्रिकी सेवा अधिकारी म्हणून भाकर यांना चांगला अनुभव असून भारतीय रेल्वेमध्ये त्यांनी विविध महत्वपूर्ण पदांवर कार्य केले आहे. त्यांना उत्कृष्ट कामगिरीचे अनेक प्रतिष्ठित पुरस्कार मिळाले आहेत. यामध्ये रेल्वे मंत्र्यांचा राष्ट्रीय पुरस्कार आणि पश्चिम तसेच मध्य रेल्वेच्या सेवेत असताना ‘अनुकरणीय सेवा प्रदानकर्ता अधिकारी’ म्हणून त्यांना पुरस्कृत करण्यात आले आहे. पश्चिम रेल्वे आणि मध्य रेल्वेमध्ये विविध कामांच्या आधुनिकीकरणाच्या मोहिमेत रवींद्र भाकर यांनी महत्वपूर्ण भूमिका बजावली. तसेच आधुनिक जनसंपर्क तंत्र विकसित केले. ई-खरेदी प्रक्रियेची अंमलबजावणी केली. तसेच विविध बहुविध तर्कसंगत योजना तयार करून त्यांची सांगड वाहतूक व्यवस्थापनाशी घालून अंमलबजावणी करण्याचे कार्य भाकर यांनी केले.S.Thakur/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124